***Приложение 10***

**ДОГОВОР**

*ПРОЕКТ!*

Днес, …………..2016 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот, наричана по-долу **ВЪЗЛОЖИТЕЛ** от една страна

и

 2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу **ИЗПЪЛНИТЕЛ** от друга,

На основание чл.194, ал. 1, изр. 1 от Закона за обществените поръчки (ЗОП) и утвърден от Кмета протокол …………………….. за избор на ИЗПЪЛНИТЕЛ от представилите оферта, се сключи настоящият договор, с който страните се споразумяха за следното:

**I. ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗППЪЛНИТЕЛЯТ приема да извършва срещу възнаграждение доставка за нуждите на детските градини и детските ясли на територията на Община Сопот на следните хранителни продукти:

* Мляко и млечни хранителни продукти;
* Хляб и тестени изделия;
* Месо и месни хранителни продукти, риба и яйца;
* Пресни плодове и зеленчуци;
* Плодови и зеленчукови консерви и пакетирани хранителни продукти.

(2) Доставките се извършват периодично в количества и видове по предварително изготвени заявки от директорите на детските градини и детските ясли на територията на Община Сопот. Валидни заявки могат да бъдат изготвяни и изпращани също от упълномощени от директора на детското заведение лица.

**II. СРОК НА ДОГОВОРА. МЯСТО НА ИЗПЪЛНЕНИЕ. СРОК ЗА ИЗВЪРШВАНЕ НА ДОСТАВКИТЕ**

**Чл.2.** Настоящият договор има действие до достигането на 70000.00 (седемдесет хиляди) лв. без ДДС

**Чл. 3.** Място на изпълнение е съответното детско заведение, за което е изготвена заявката за доставка на хранителни продукти*.*

**Чл. 4.** Срокът за извършване на доставките е:

1. Мляко и млечни хранителни продукти – най-малко два пъти седмично до 8:00 часа като не се допускат доставки в последния работен ден. Два пъти седмично по заявка да се доставя нискомаслено мляко;
2. Хляб и тестени изделия – ежедневно до 8:00 часа. Два пъти седмично да се доставя пълнозърнест хляб (по заявка);
3. Месо и месни хранителни продукти, риба и яйца – най-малко веднъж седмично до 14:00 часа, в първия или втория работен ден;
4. Пресни плодове и зеленчуци – най-малко два пъти в седмицата до 14:00 часа като не се допускат доставки в последния работен ден.
5. Плодови и зеленчукови консерви и пакетирани хранителни продукти – най-малко два пъти месечно, до 3 /три/ дни след приемане на заявка. Доставката на хранителните продукти и предаването им се извършва в работното време на детското заведение, но не по-късно от 14:00 часа.

**III. ЦЕНИ И НАЧИН НА ПЛАЩАНЕ**

**Чл.5.** При осъществяване предмета на договора ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ сума, съгласно посочените в офертата на последния единични цени.

**Чл. 6.** Цените включват всички разходи за изпълнение на доставките, предмет на договора, включително разходите за складиране, съхранение, наеми на помещения, енергия, транспорт франко детските заведения на територията на Община Сопот, труд и др., както и печалба на ИЗПЪЛНИТЕЛЯ.

**Чл. 7.** (1) ВЪЗЛОЖИТЕЛЯТ заплаща на ИЗПЪЛНИТЕЛЯТ единствено действително доставените количества хранителни продукти по единични цени съгласно офертата.

(2)Цената се превежда на ИЗПЪЛНИТЕЛЯ в съответствие със следния начин на плащане:

1. авансово плащане по договора не се предвижда;

2. отложено плащане до 60 /шестдесет/ календарни дни от деня на издаване на фактура, след представяне на фактура от ИЗПЪЛНИТЕЛЯ, отговаряща на изискванията на Закона за счетоводството, придружена със складова записка за предаването на хранителните продукти в съответното място за изпълнение на доставката и двустранно подписан приемо-предавателен протокол.

**Чл.8.** Плащането се извършва с платежно нареждане по банков път по сметка: ……………………………………………………………………………………………………..

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.9.** ИЗПЪЛНИТЕЛЯТ се задължава:

1. Да доставя хранителните продукти до местоизпълнението – съответната детска градина и детска ясла на територията на Община Сопот, съгласно направения график, по видове и количества съобразно получената заявка. Не се допускат доставки в последния работен ден от седмицата;
2. Да доставя хранителните продукти да са с качество, покриващо изискванията по БДС, изискванията на ВЪЗЛОЖИТЕЛЯ и на РЗИ. При всяка доставка хранителните продукти трябва да бъдат придружени със сертификат за произход и качество, експертен лист или друг аналогичен документ, за всеки вид продукт, издадени от производителя и/или РВМС /Регионална ветеринарно-медицинска служба/ към БАБХ /Българската агенция по безопасност на храните/;
3. Да спазва изискванията на всички нормативни актове в тази област, в това число разпоредбите на **НАРЕДБА № 16 ОТ 28 МАЙ 2010 Г. ЗА ИЗИСКВАНИЯТА ЗА КАЧЕСТВО И КОНТРОЛ ЗА СЪОТВЕТСТВИЕ НА ПРЕСНИ ПЛОДОВЕ И ЗЕЛЕНЧУЦИ**, издадена от Министерството на земеделието и храните и **НАРЕДБА № 6 ОТ 10 АВГУСТ 2011 Г. ЗА ЗДРАВОСЛОВНО ХРАНЕНЕ НА ДЕЦАТА НА ВЪЗРАСТ ОТ 3 ДО 7 ГОДИНИ В ДЕТСКИ ЗАВЕДЕНИЯ**, издадена от Министерството на здравеопазването;
4. Да доставя хранителните продукти със собствен или нает транспорт, който да отговаря на съответните изисквания за превозването им. Разходите по транспорта и риска от погиване до мястото на предаване на стоките са за сметка на ИЗПЪЛНИТЕЛЯ;
5. В тридневен срок от приключването на всяка доставка да представя в съответното детско заведение фактурите за подпис от директора или упълномощено лице, отговарящи на Закона за счетоводството и националните счетоводни стандарти;

**Чл.10.** (1) ИЗПЪЛНИТЕЛЯТ има право да получи договореното възнаграждение в договорените срокове.

(2) ИЗПЪЛНИТЕЛЯТ има право своевременно да получи информация за промени по доставката, свързани с отпуски и ваканции на детските градини и детските ясли.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.11.** ВЪЗЛОЖИТЕЛЯТ е длъжен:

1. Да изготвя заявки – по обекти за доставянето на хранителни продукти, чрез директорите на детските заведения или упълномощени от тях лица, които да предоставя на ИЗПЪЛНИТЕЛЯ в срок до 16:00 часа на деня, предхождащ доставката. Заявките се предават на ИЗПЪЛНИТЕЛЯ по телефон, писмено или по друг подходящ начин;
2. Да заплаща предоставените му от ИЗПЪЛНИТЕЛЯ фактури съгласно условията на настоящия договор;
3. Чрез директорите на детските градини и детските ясли, да определи и осигури упълномощени лица, които да участват в приемането на всяка доставка на хранителни продукти в съответната детска градина с представител на ИЗПЪЛНИТЕЛЯ и ЗАТС на детското заведение. Домакинът или лицето, упълномощено от директора, приема продуктите в присъствието на ИЗПЪЛНИТЕЛЯ и установява съответствието по асортимент, количество, цени и срокове на годност;

**Чл.12.** ВЪЗЛОЖИТЕЛЯТ има право:

1. Да откаже да приеме доставените стоки ако се установят разлики във вида, количеството или качеството на същите или ако те не отговарят на изискванията на РЗИ, БАБХ и на изискванията на нормативните актове в тази област. За същото се съставя двустранен протокол, подписан от представители на двете страни, присъстващи на доставката;
2. Да не приеме хранителни продукти с недостатъчен за реализацията им срок на годност. За такъв срок се счита този, който към датата на доставката е по-малко от 2/3 (две трети) от целия срок на годност на конкретния продукт;
3. Да заплаща само действително доставените и приети хранителни продукти;
4. Да поиска данни за производителите на доставените хранителни продукти;
5. По всяко време да извършва лабораторни анализи за качеството, както и да измерва/преброява количеството на всяка отделна доставка. Лабораторните анализи се правят в специализирана лаборатория чрез вземане на средна проба от доставената партида в присъствието на представители на двете страни. Заключението е задължително за страните;
6. На непрекъснат контрол върху изпълнението на договора, осъществяван от определени за това длъжностни лица.

**V. РЕКЛАМАЦИИ**

**Чл.13.** Рекламации, отнасящи се до количеството, се предявяват в момента на получаване на стоката. При установяване на разлики в количеството и/или вида се съставя двустранно подписан протокол по правилата на чл. 10, т. 1, изр. 2.

**Чл. 14.** (1) Рекламации, отнасящи се до качеството и до съответствието с изискванията на РЗИ, БАБХ и нормативните актове в тази област, могат да бъдат предявени в 7-дневен срок от датата на приемо-предавателния протокол за съответната доставка.

(2) При доставка на некачествен хранителен продукт ИЗПЪЛНИТЕЛЯТ го заменя с качествен за своя сметка.

(3) Основание за рекламацията може да бъде и анализно свидетелство на специализирана лаборатория. Заключението на лабораторията е задължително за страните. ИЗПЪЛНИТЕЛЯТ е длъжен да замени за своя сметка рекламираната стока с качествена в срок, посочен от ВЪЗЛОЖИТЕЛЯ в рекламационно писмо.

(4) Във всички случаи срокът, в който ИЗПЪЛНИТЕЛЯТ е длъжен да удовлетвори рекламацията на ВЪЗЛОЖИТЕЛЯ, не може да бъде по-дълъг от **2 /два/ работни** дни.

**VI. ОТГОВОРНОСТ И САНКЦИИ**

**Чл. 15.** При несъответствие между заявката и доставката, установено по реда на този договор, ИЗПЪЛНИТЕЛЯТ се задължава да изпълни точно заявката в **еднодневен срок** и за своя сметка.

**Чл. 16.** При забавяне на доставката на хранителните стоки за детските заведения ИЗПЪЛНИТЕЛЯТ дължи неустойка в размер на 10% /десет на сто/ от стойността на забавената доставка за всеки просрочен ден, но не повече от 50% /петдесет на сто/ от тази стойност.

**Чл. 17.** В случай на неизпълнение на условие от този договор, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение в размер на нанесените щети, което се установяват от комисия, назначена от ВЪЗЛОЖИТЕЛЯ.

**Чл. 18.** В случай, че ВЪЗЛОЖИТЕЛЯТ, при извършено от ИЗПЪЛНИТЕЛЯ качествено и точно изпълнение, не плати възнаграждението в определените срокове, същият дължи неустойка в размер на законната лихва за забава за всеки просрочен ден, но не повече от 10% /десет на сто/ от стойността му.

**VII. ПРЕКРАТЯВАНЕ НА ДОГОВОРА**

**Чл. 19.** Договорът се прекратява:

1. При изчерпване на средствата, предвидени за изпълнение на настоящия договор или при сключване на договор за обществена поръчка – което от събитията настъпи първо;
2. При настъпване на обективна невъзможност за изпълнение;
3. По взаимно съгласие на двете страни, изразено писмено;

**Чл. 20.** (1) ВЪЗЛОЖИТЕЛЯТ има право да прекрати едностранно договора с писмено предизвестие от 3 /три/ дни, ако ИЗПЪЛНИТЕЛЯТ:

1. Наруши клаузите на настоящия договор;
2. Не изпълнява възложените доставки в съответствие с изискванията на настоящия договор;
3. Изпадне в неплатежоспособност.

(2) При прекратяване на договора по предходната алинея, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% /двадесет на сто/ от стойността на неизпълнената част от договора.

**VIII. ЗАКЛЮЧИТЕЛНИ РАЗПОРЕДБИ**

**Чл.21.** Настоящият договор може да бъде изменян и/или допълван при условията на чл. 116 от Закона за обществените поръчки.

**Чл.22.** Всички спорове, възникнали във връзка с тълкуването и прилагането на настоящия договор се решават чрез преговори между страните, а при невъзможност за постигане на съгласие – от компетентния съд.

**Чл.23.** За неуредените в този договор въпроси се прилагат разпоредбите на действащото гражданско законодателство.

**Чл. 24.** Нищожността на някоя от клаузите на настоящия договор, не прави целия договор нищожен.

**Чл. 25.** Настоящият договор влиза в сила от датата на подписването му. Всички съобщения и уведомления между страните по настоящия договор ще бъдат в писмена форма, с изключението на случаите по чл. 11, т. 1, изр. 2.

Неразделна част от настоящия договор е ОФЕРТАТА на ИЗПЪЛНИТЕЛЯ.

За неуредените въпроси се прилагат разпоредбите на действащото гражданско законодателство.

Настоящият договор се изготви и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА СОПОТ ……………………………**

ДЕЯН ДОЙНОВ …………………

*КМЕТ НА ОБЩИНА СОПОТ УПРАВИТЕЛ*

Надежда Тодорова

*Гл. счетоводител*